Grazia

Grazia, կանանց շաբաթաթերթ է, որն սկսել է տպագրվել Իտալիաում և միջազգային հրատարակություններ ունի Ալբանիայում, Արգենտինայում, Ավստրալիայում, Բահրեյնում, Բուլղարիայում, Չինաստանում, Խորվաթիայում, Կոլումբիայում, Ֆրանսիայում, Գերմանիայում Հունաստան, Ինդոնեզիա, Հնդկաստան, Հորդանան, Մակեդոնիա,, Մեքսիկայում, Նիդեռլանդներում,  Լեհաստանում, Պորտուգալիայում, Պակիստանում, Սերբիայում, Սլովենիայում, Հարավային Կորեայում, Իսպանիայում, Թաիլանդում և Միացյալ Թագավորությունում։

Պատմություն 
Grazia-յի իտալական հրատարակությունն առաջին անգամ լույս է տեսել Մոնդադորիում, 1938 թվականի նոյեմբերին։ Ամսագիրը նախագծվել է է ամերիկյան Harper's Bazaar ամսագրում։ Grazia-յի սկիզբը Իտալիայում դարձել է վերադարձ ավանդական այնպիսի արժեքներին, ինչպիսիք են խոհարարությունը և երեխայի դաստիարակությունը։ Երկրում ֆաշիստական վարչակարգի շրջանում ամսագիրը հետևում էր ֆաշիստական քաղաքականությանը և քարոզչությանը։ Երկրորդ աշխարհամարտից հետո ամսագիրը վերափոխվել է, բայց պահպանվել է դրա պահպանողական կեցվածքը ։

1938 թվականից մինչև 1943 թվականը ընկած ժամանակահատվածում Բրունո Մունարին ամսագրի գեղարվեստական ղեկավարն էր. ամսագիրը պատկանում էր Mondadori հրատարակչատանը, որը հետագայում դարձել է Սիլվիո Բերլուսկոնիի ընկերություններից մեկը ։

Grazia-ն հոդված է հրապարակել 2015 թվականի հուլիսին, որը քաջալերում էր ընտանի կենդանիների բուծումը՝ ավելի լավ կահույք գնելու նպատակով գումար վաստակելու համար։ Սա հանգեցրել է միջազգային դատապարտման կենդանասերների կողմից։ Բրազիլիայի` կենդանիների հանդեպ դաժանության կանխարգելման թագավորական ընկերությունը  (RSPCA) մամուլի քննադատական հայտարարություն է տարածել Grazia-ի վերաբերյալ։

Միջազգային հրատարակություններ 

Grazia-ն միջազգային հրատարակություններ ունի մի շարք երկրներում։ Առաջին միջազգային հրատարակությունը լույս է տեսել Բուլղարիայում, 2004 թվականի մարտին։ Ամսագրի բրիտանական հրատարակությունն սկսել է հրատարակվել 2005 թվականի փետրվարին, և այն պատկանում է Միացյալ Թագավորությանը՝ Bauer Consumer Media-ի լիցենզիայի ներքո։ Նույն թվականի նոյեմբերին առաջին անգամ շաբաթաթերթը լույս է տեսել Արաբական Միացյալ Էմիրություններում։

Ամսագիրը 2006 թվականի փետրվարից հրատարակվել է Խորվաթիայում,  2006 թվականի հունիսից` Սերբիայում։ Ռուսական հրատարակությունն սկսվել է 2007 թվականի մարտին, մինչդեռ Նիդեռլանդներինը` 2007 թվականի օգոստոսին։ Հնդկաստանում Grazia-ն գործարկվել է 2008 թվականի մայիսին։ Ավստրալիայի հրատարակությունն սկսել է լույս ընծայվել 2008 թվականի հուլիսին, բայց փակվել է 2013 թվականի փետրվարին։ Grazia Australia-ն վերաբացվել է 2015 թվականին՝ նոր կառավարմամբ։ 2009 թվականի փետրվարին սկսել է թողարկվել շաբաթաթերթի չինական տարբերակը, որը դարձել է Grazia-յի տասներկուերորդ միջազգային հրատարակությունը։ Ամսագրի ֆրանսերեն տարբերակն առաջին անգամ լույս է տեսել 2009 թվականի օգոստոսին։

Grazia Korea-ն սկսել է թողարկվել 2013 թվականի փետրվարի 20-ին։ Այն ներկայացրել է դերասաններ Լի Բյոն Հոնի, Բաե Սու-բինի և Քիմ Դո Հյունի ֆոտոշարքը, որն արվել էր «Դիմակահանդես» ֆիլմի համար (2012)։ Grazia Պակիստանը գործարկվել է 2017 թվականի փետրվարին։ Մեկնարկային երեկույթը տեղի է ունեցել Կրաչի քաղաքի HSY պալատում, որը տեղի է ունեցել փետրվարի 6-ին՝ մասնաճյուղի հրատարակիչ և գլխավոր խմբագիր Զահրա Սաֆուլլահի և առաջին համարի շապիկը զարդարող աղջկա Մավրա Հոկանի մասնակցությամբ։

Շրջանառություն 

1984 թվականին շաբաթաթերթը տպագրվում էր 374,213 օրինակով։ Ամսագրի իտալերեն տարբերակը 2003 թվականի հունվարից օգոստոսը տպագրվել է 240,000 օրինակով։ Իտալական հրատարակության 2007 թվականի տպաքանակը կազմել է 218,083 օրինակ։ Իտալիայում ամսագրի տպաքանակը 2011 թվականի առաջին կիսամյակում աճել է 382,000 օրինակով։ Նույն ժամանակահատվածում ամսագրի բրիտանական հրատարակությունն ուներ 219,741 օրինակ։ 2013 թվականի երկրորդ կիսամյակում Մեծ Բրիտանիայում շրջանառությունը 160,019 օրինակ էր։

Գերմանիա 
Նորաձևության ամսագրի տպաքանակը 2017 թվականի վերջին կազմել է 96.632 օրինակ. 2016-ի նույն ժամանակահատվածի համեմատությամբ անկումը կազմել է 20 %։ 2016 թվականից ի վեր Grazia-ն կրպակներում ճնշման է ենթարկվել Բաուեր Մեդիա Գրուպի Olivia ամսագրի կողմից։

Ծանոթագրություններ

Արտաքին հղումներ
Grazia Italia's website 
Information on Grazia from the parent company
Grazia UK's homepage

Ֆրանսիայի ամսագրեր